b'\n_START_ARTICLE_\nStava (pravljica)\n_START_PARAGRAPH_\nStava je ljudska pravljica v knjigi Slovenske pravljice, ki jo je uredil Niko Grafenauer.\n_START_SECTION_\nVsebina\n_START_PARAGRAPH_\nDva mladeni\xc4\x8da sta stavila za sod vina, kdo si upa globlje po vrvi spustiti v brezno. Brezno naj bi segalo vse do pekla. Prvi se je v brezno spustil mlaj\xc5\xa1i mladeni\xc4\x8d. \xc5\xbde prvi dan se mu je vrv strgala. Ujel se je na polici, ki je prepre\xc4\x8dila, da ni zgrmel v ve\xc4\x8dno temo._NEWLINE_Naslednji dan pa se je v brezno podal \xc5\xa1e starej\xc5\xa1i mladeni\xc4\x8d. Po treh dneh spu\xc5\xa1\xc4\x8danja je pri\xc5\xa1el do konca vrvi. Beli \xc5\xa1trped ga je prepri\xc4\x8deval, naj se vrne nazaj, toda mladeni\xc4\x8d se ni zmenil zanj. Vzel je vrv, ki mu jo je prinesel \xc4\x8drni \xc5\xa1trped. Dejal mu je, da bo sedaj lahko pri\xc5\xa1el \xc5\xa1e enkrat globlje v brezno._NEWLINE_Njegova usoda ostaja skrivnost. Ljudje pa so se brezna za\xc4\x8deli izogibati, ker so od \xc4\x8dasa do \xc4\x8dasa iz njega prihajali \xc4\x8dudni, nerazumljivi glasovi.'